# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2015

# zo zasadnutia Kolégia rektora STU zo dňa 04. 02. 2015

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Vyhodnotenie plnenia plánu činností na zabezpečenie plnenia DZ v roku 2014
(R. Redhammer)
3. Návrh na zmenu Vnútorného predpisu číslo: 8/2013 Štipendijný poriadok STU zo dňa 29.10.2013 (M. Peciar v zastúpení F. Horňáka)
4. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na STU na akademický rok 2015/2016 (M. Peciar v zastúpení F. Horňáka)
5. Legislatívny zámer úpravy Pracovného poriadku pre zamestnancov STU (D. Faktor)
6. Návrh na udelenie Plakety STU Univ. Prof. i. R., Dr.-Ing. habil., Dr. h. c. Friedrichovi Hermannovi Uhlmannovi (R. Redhammer)
7. Propagácia STU v rámci Bratislavy a okolia (M. Sokol)
8. Rôzne

A. Výzva na predkladanie žiadostí o zaradenie do databázy oprávnených riešiteľov inovačných projektov hradených inovačnými voucherami– ústna informácia
(M. Peciar)

**PREDLOŽENÉ MATERIÁLY:**

1. Kontrola úloh
2. Vyhodnotenie plnenia plánu činností na zabezpečenie plnenia DZ v roku 2014
3. Návrh na zmenu Vnútorného predpisu číslo: 8/2013 Štipendijný poriadok STU zo dňa 29.10.2013
4. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na STU na akademický rok 2015/2016
5. Legislatívny zámer úpravy Pracovného poriadku pre zamestnancov STU
6. Návrh na udelenie Plakety STU Univ. Prof. i. R., Dr.-Ing. habil., Dr. h. c. Friedrichovi Hermannovi Uhlmannovi
7. Propagácia STU v rámci Bratislavy a okolia
8. Rôzne

B. Informácia o projekte Mestské zásahy – Vylepšenie mesta

**K BODU 1: Kontrola úloh**

****

**K BODU 2: Vyhodnotenie plnenia plánu činností na zabezpečenie plnenia DZ v roku 2014**

Materiál uviedol rektor.

Vyhodnotenie plnenia plánu činností vyplýva z Dlhodobého zámeru STU.

**UZNESENIE: 2.1/2015-KR**

Kolégium rektora STU prerokovalo vyhodnotenie plnenia plánu činností na zabezpečenie

plnenia Dlhodobého zámeru v roku 2014 bez pripomienok.

**K BODU 3: Návrh na zmenu Vnútorného predpisu číslo: 8/2013 Štipendijný poriadok STU zo dňa 29.10.2013**

Materiál uviedol prorektor Peciar v zastúpení prorektora Horňáka.

Prizvaná: Mgr. Marianna Michelková.

Materiál bol schválený na porade prorektora a prodekanov pre vzdelávanie dňa 1.12.2014, prerokovaný v 1. čítaní na zasadnutí dňa 10.12.2014 s pripomienkami a schválený dňa 21.1.2015.

Krátka diskusia sa viedla k vyplácaniu odborových štipendií, ktoré by sa mali vyplácať

hneď pri nástupe študenta do školy, nie pozadu. Tento postup nie je motivujúci.

**UZNESENIE: 2.2/2015-KR**

Kolégium rektora STU schvaľuje návrh na zmenu Vnútorného predpisu číslo: 8/2013 Štipendijný poriadok STU zo dňa 29.10.2013 s pripomienkami. Po zapracovaní pripomienok odporúča predložiť materiál na zasadnutie Akademického senátu STU.

**K BODU 4: Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na STU na akademický rok 2015/2016**

Materiál uviedol prorektor Peciar v zastúpení prorektora Horňáka.

Prizvaná: Mgr. Marianna Michelková.

Materiál bol prerokovaný na zasadnutí Vedenia STU dňa 26.11.2014, na zasadnutí Kolégia rektora STU dňa 3.12.2014 a v 2. čítaní schválený na zasadnutí Vedenia STU dňa 21.1.2015. Na návrh dekana SvF a dekanky FA na zmenu výšky školného sa predkladá v 2. čítaní.

Z diskusie:

V rámci diskusie rektor upozornil, že podľa jeho názoru sú poplatky stále príliš vysoké.

Prítomní dekani sa k uvedenému názoru priklonili a vyjadrili ochotu prispôsobiť sa.

V závere rektor požiadal dekanov o písomné vyjadrenie, či sú ochotní dohodnúť sa na jednotnej výške poplatkov, ako sú uvedené pri SvF STU, resp. FA STU alebo trvajú na pôvodných sumách. Stanovisko dekanov očakáva do 11.02.2015.

**UZNESENIE: 2.3/2015-KR**

Kolégium rektora STU prerokovalo Návrh Dodatku číslo 1 k Smernici rektora číslo 8/2014-SR

z 10. 09. 2014 Školné a poplatky spojené so štúdiom na STU na akademický rok 2015/2016 s

pripomienkami. Po doručení písomných vyjadrení dekanov odporúča materiál prepracovať

a opätovne predložiť na zasadnutie Kolégia rektora STU.

**K BODU 5: Legislatívny zámer úpravy Pracovného poriadku pre zamestnancov STU**

Materiál uviedol kvestor. Prizvaná: JUDr. Marcela Haladejová.

Dokument bol predložený s cieľom zosúladiť novelu pracovnoprávnych predpisov zákonom č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých predpisov a doplnenie podrobnejších úprav osobitných povinností zamestnancov STU pri výkone práce vo verejnom záujme.

Z diskusie:

Členovia kolégia rektora vrátane zástupkyne UOO uvítali túto iniciatívu.

Predseda AS STU, ako aj ďalší prítomní upozornili na potrebu riešenia otázky majetkových

priznaní a iného, resp. ďalšieho pracovného pomeru mimo STU (ako je napr. plný úväzok aj na

inej univerzite). Podľa všeobecného názoru sa vedľajšie pracovné pomery podpísaním

etického kódexu nevyriešia. V zahraničí to, napríklad, riešia formou čestného vyhlásenia.

**UZNESENIE: 2.4/2015-KR**

Kolégium rektora STU prerokovalo legislatívny zámer úpravy Pracovného poriadku pre zamestnancov STU s pripomienkami. Po zapracovaní pripomienok odporúča pripraviť návrh novely a tiež úplného znenia predmetného vnútorného predpisu a predložiť ich na rokovanie s UOO STU a na zasadnutie Akademického senátu STU.

**K BODU 6: Návrh na udelenie Plakety STU Univ. Prof. i. R., Dr.-Ing. habil., Dr. h. c. Friedrichovi Hermannovi Uhlmannovi**

Materiál uviedol rektor.

Návrh bol predložený pri príležitosti 50. výročia podpísania partnerskej zmluvy medzi

TU Ilmenau a STU Bratislava.

**UZNESENIE: 2.5/2015-KR**

Kolégium rektora STU schvaľuje udelenie Plakety STU Univ. Prof. i. R., Dr.-Ing. habil., Dr. h. c. Friedrichovi Hermannovi Uhlmannovi za úspešnú spoluprácu a mimoriadny prínos pre rozvoj Slovenskej technickej univerzity v Bratislave.

**K BODU 7: Propagácia STU v rámci Bratislavy a okolia**

Materiál uviedol prorektor Sokol.

Návrh na propagáciu STU formou cyklistických zastávok bol predložený s cieľom prilákať

mladých ľudí pre štúdium technických disciplín.

V rámci krátkej diskusie zástupca študentov, Ing. Beňo, vyjadril názor, že zastávky by

mohli plniť aj inú funkciu ako len propagačnú, napr. ak by boli zastávky zastrešené, ľudia

by sa mohli ukryť pred dažďom, resp. oddýchnuť si v tieni.

**UZNESENIE: 2.6/2015-KR**

Kolégium rektora STU prerokovalo materiál Propagácia STU v rámci Bratislavy a okolia s pripomienkami.

**K BODU 8: Rôzne**

**K BODU 8/A: Rôzne/Výzva na predkladanie žiadostí o zaradenie do databázy oprávnených riešiteľov inovačných projektov hradených inovačnými voucherami– ústna informácia**

Prorektor Peciar ústne informoval o rozhodnutí Ministerstva hospodárstva SR o založení

novej databázy oprávnených riešiteľov inovačných projektov hradených inovačnými

vouchermi. Nová databáza vyžaduje registráciu súčastí univerzity jednotlivo

a samostatne.

V tejto súvislosti rektor apeloval na prítomných, aby sa zaregistrovali v termíne, t.j.

najneskôr do 12. 02. 2015.

**UZNESENIE: 2.7/2015-KR**

Kolégium rektora STU berie na vedomie ústnu informáciu o výzve na predkladanie žiadostí

o zaradenie do databázy oprávnených riešiteľov inovačných projektov hradených

inovačnými voucherami.

**K BODU 8/B: Rôzne/Informácia o projekte Mestské zásahy – Vylepšenie mesta**

Prorektor Peciar ústne informoval o projekte a prezentoval písomný materiál.

Projekt je zameraný na navrhovanie riešení verejného priestoru v meste a vznikol

z potreby poukázať na to, čo nefunguje. Jeho zámerom je osloviť rôzne skupiny, ktoré

vedia ponúknuť riešenia v rôznych oblastiach.

**UZNESENIE: 2.8/2015-KR**

Kolégium rektora STU berie na vedomie informáciu o projekte Mestské zásahy – Vylepšenie

mesta.

**INFORMÁCIE A OZNAMY:**

Rektor

* informoval prítomných o návšteve prezidenta SR na STU, ktorá sa uskutoční dňa 17.02.2015
* informoval o žiadosti dekana MTF STU udeliť rektorské voľná, v tejto súvislosti upozornil, že riešenie voľna pre študentov len jednej fakulty na mimoriadnych akciách je plne v kompetencii dekana fakulty
* oboznámil členov kolégia rektora, že v rámci podpísania KZ na rok 2015 navrhol doplniť drobné úpravy, ktoré budú oficiálne prerokované so zástupcami UOO STU
* v rámci UVP informoval, že na FA boli stavebné úpravy ukončené, v súvislosti s opláštením FEI bola podpísaná zmluva s fi Strabag, stav na FCHPT je stále nepriaznivý a je v riešení

Prorektor Sokol

* informoval, že dňa 25.4.2015 sa uskutoční ďalší ročník podujatia „Univerzitná regata“, boli sme oslovení aj partnermi z Rakúska a Maďarska, podujatie bude mať tentoraz medzinárodný charakter
* oboznámil prítomných o uskutočnenom zasadnutí Nakladateľskej rady STU

Ing. Beňo

* informoval sa o stave výzvy Projektov mladých a požiadal o jej zverejnenie
* informoval o požiadavke študentskej organizácie Best, ktorá by rada vymenila svoje priestory na FEI za priestory v centre; zloženie organizácie sa zmenilo, študenti FEI už nie sú vo väčšine

Predsedníčka UOO

* pozvala prítomných na konferenciu UOO, ktorá sa uskutoční dňa 10.02.2015 o 13:00 hod. na SvF STU

Dekan Hučko

* informoval o nadchádzajúcom stretnutí so zástupcami ZAP SR, na ktorom sa bude diskutovať na tému profesijného bakalára a súvislého inžinierskeho štúdia; v tejto súvislosti požiadal rektora o stanovisko

Dekan Peterka

* sa informoval o aktuálnom stave príprav na letnú časť Univerziády 2016

Kvestor

* upozornil na povinnosť používať od 1.3.2015 elektronické trhovisko pre nákup tovarov do 200 tis. €

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 09.02.2015 | PAS STU | 14:00 |  |
|  | 23.02.2015 | AS STU | 14:00 |  |
| **Marec** | 04.03.2015 | KR STU | 09:00 |  |
|  | 16.03.2015 | PAS STU | 14:00 |  |
|  | 30.03.2015 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

06.02.2015 06.02.2015